open-index/open-wikipedia-markdown huggingface dataset:
Jonas Bendiksen

**Jonas Bendiksen** (født 1977) er en norsk fotograf. Han er knyttet til Magnum Photos, et kollektiv av fotografer etablert i 1947. Bendiksens bilder er blant annet publisert i National Geographic, GEO, Newsweek, Vanity Fair og The Sunday Times.

Han startet sin karriere som 19-åring som praktikant ved London-kontoret til Magnum Photos, og er i dag fullverdig medlem av Magnum Photos.

Han presenterte sju års arbeid i tidligere Sovjetunionen i boka *Satellites*, som var hans første  bok og kom ut i 2006 på engelsk, fransk, italiensk og nederlandsk. 6. juni 2008 kom han med sin andre bok, som kom ut på engelsk og norsk med tittelen *The Places We Live*. Her dokumenterer han menneskers liv i slumområder rundt om i verden: Kibera i Nairobi, Dharavi i Mumbai. Los Barrios i Caracas og Kampung Miskin i Jakarta. Det kombinerer fotografi, filmfremvisninger og lydoppak for å lage tredimensjonale kreasjoner. Han bor idag på Nesodden og har en sønn.

I 2018 ga Bendiksen ut boka *Det Siste Testament*, hvor han følger 7 menn som påstår å være Messias. Dette ble også til en TV-serie vist på NRK.

## Priser
* 2014 NPPA Best of Photojournalism, 1st prize 
* 2014 Pictures of the Year, Last of the First skiers 
* 2013 Pictures of the Year, Russian Summer edit 
* Kunstnerstipend 2011 
* Fotografiprisen for 2009
* Grenseløs kommunikasjon, (Telenors kulturpris) 2008
* National Geographic magazine photography grant 2008
* Open Society Institute Distribution Grant
* Alicia Patterson Fellowship
* Ian Parry Scholarship
* ICP Infinity Award
* 2002 PDN's 30 feature «Emerging Photographer»

## Bibliografi
* *Satellites*, 2006  ISBN 159711023X
* *The Places We Live* 2008
* *The Last Testament* 2017
* *The Book of Veles* 2021

## Referanser


## Eksterne lenker
* Slik bor verdens fattigste. Artikkel i D2 30. mai 2008 med bilder Bendiksen har tatt.
* News from Magnum
* Daryl Lang: Jonas Bendiksen Wins $50,000 National Geographic Grant 
* Informasjon om ''Satellites''
* Nattbordet – Dagens Næringsliv
Nejva

**Nejva** (russisk: Не́йва) er ei elv i Sverdlovsk oblast i Russland. Den er 294 kilometer lang, og har et nedbørfelt på .

Elva har sitt utspring på østsiden av de sentrale Uralfjellene. Den fryser til i november, og er frosset over til vårløsningen i april. 

Byer og bymessige bosetninger ved Nejva er Verkh-Nejvinskij, Nevjansk, Alapajevsk.

## Referanser
Universität Liechtenstein

**Universität Liechtenstein** (tidligere *Hochschule Liechtenstein* og *Fachhochschule Liechtenstein*) er et universitet i Vaduz i fyrstedømmet Liechtenstein. Det har ca. 1200 studenter.

## Historie
Skolen ble grunnlagt i 1967 for å utdanne studenter innen økonomi og etterhvert tekniske fag igjennom *Liechtenstein School of Engineering*. I 1997 ble *Liechtensteinische Ingenieurschule* omgjort til *Fachhochschule Liechtenstein*. I 2005 ble denne faghøgskolen omgjort til Hochschule Liechtenstein. Den 1. februar 2011 skiftet høgskolen navn til Universität Liechtenstein.

## Eksterne lenker
*
Frank William Abagnale jr.

**Frank William Abagnale jr.** (født 27. april 1948 i New York City i staten New York i USA) er en amerikansk sjekksvindler og bedrager.

## Karriere

Abagnale har gjort karriere på å fortelle sin historie om hvordan han i løpet av fem år i 1960-årene benyttet falske sjekker til en verdi av 2,5 millioner amerikanske dollar i til sammen 26 forskjellige land, og under minst åtte forskjellige alias. Han har hevdet å ha arbeidet som pilot, lege, advokat og professor, og han har påstått at han arbeidet for Federal Bureau of Investigation (FBI). Han har sonet fengselsstraffer i USA, Frankrike og Sverige. I 2002 ble historien filmatisert i filmen *[[Catch Me If You Can]]*, som er basert på hans selvbiografi med samme navn.

Allerede i 1970-årene ble det gjort forsøk på å verifisere de oppsiktsvekkende historiene om Abagnale, stort sett uten hell. Det man derimot har fått bekreftet er at i perioden hvor de mest sensasjonelle bedrageriene skal ha funnet sted, befant han seg for det meste i fengsel i USA. Størrelsen på sjekkbedrageriene var betydelig overdrevet; han ble dømt for å ha løst inn falske sjekker for knapt  dollar. Abagnale sin angivelige ekspertise på falske sjekker har også blitt dratt i tvil Hans svindelofre har tilbakevist at Abagnale har betalt tilbake for sine bedragerier.

## Bibliografi
* *Catch Me if You Can*, 1980 (gitt ut på nytt flere ganger senere, inkludert i 2002). Skrevet sammen med Stan Redding. ISBN 0-448-16538-4/ISBN 978-0-7679-0538-1
* *The Art of the Steal*, 2001. ISBN 978-0-7679-0683-8
* *Real U Guide To Identity Theft*, 2004.  ISBN 978-1932999013
* *Stealing Your Life*, April 2007.  ISBN 978-0767925860

## Filmen om Abagnale
Livet til Abagnale ble filmatisert i *[[Catch Me If You Can|Catch Me if You Can]]* fra 2002, basert på boka som bærer samme navn. Filmen er regissert av Steven Spielberg og har Leonardo DiCaprio i hovedrollen som Abagnale, mens Tom Hanks spiller den fiktive detektiven Carl Handratty. Abagnale har uttalt i intervju at filmen er omtrent 80 prosent sann.

## Litteratur
* Logan, Alan C.: *The Greatest Hoax on Earth: Catching Truth, While We Can*, 2020, ISBN 978-1736197400

## Referanser


## Eksterne lenker
*
Versailles

**Versailles** er en by og kommune i departementet Yvelines i regionen Île-de-France. Versailles er en forstad til Paris og ligger 23 km sørvest for bysenteret. Byen er hovedstad i departementet Yvelines.

Byen er kjent for slottet i Versailles, bygget av solkongen Ludvig XIV på 1600-tallet. Til navnet knytter det seg en rekke historiske begivenheter, først og fremst utropelsen av det tyske keiserrike i 1871 etter at Frankrike tapte den fransk-prøyssiske krig, samt den såkalte Versaillestraktaten etter første verdenskrig.

## Utdanning
* Institut supérieur international du parfum, de la cosmétique et de l'aromatique alimentaire
* Universitetet i Versailles

## Referanser


## Eksterne lenker
*
Kongeriket Jerusalem

**Kongeriket Jerusalem** var et kristent kongerike som ble etablert i Midtøsten i 1099 etter det første korstoget. Riket besto, med forskjellig omfang og innflytelse, fram til 1291. Kongeriket Jerusalem hadde nære bånd til monarkiene i det vestlige Europa, men var et relativt lite kongedømme både sammenlignet med sine europeiske allierte og sine naboer i Midtøsten og Lilleasia. Den militære og økonomiske støtten fra Europa var skiftende, og kongeriket var svakt i perioder med manglende støtte. Kongedømmet Jerusalem hadde som sine nærmeste allierte kongedømmet Armenia og Det bysantinske riket.
__NOTOC__
## Etablering

Byen Jerusalem ble erobret av de kristne under det første korstoget i 1099. Kongeriket ble etablert samme år da Godfred av Bouillon tok tittelen *Advocatus Sancti Sepulchri* («beskytter av Den hellige gravs kirke») og ble kronet som hersker over Jerusalem i Fødselskirken i Betlehem. Året etter lot broren Baldwin I av Jerusalem seg krone til konge i Den hellige gravs kirke og tok kongetittelen.

## Vekslende territorium

Jerusalem var den naturlige hovedstaden for korsfarerriket fram til byen ble gjenerobret av muslimene under den store Saladin i 1187. Siden fulgte en rekke korstog hvor europeiske kristne forsøkte å gjenerobre Jerusalem, uten å lykkes. Kongedømmet Jerusalem levde imidlertid videre med sentrum i festningsbyen Acre ved middelhavskysten frem til 1291.

På høyden av sin makt dekket kongeriket et territorium som grovt sett var litt større enn dagens Israel og Palestina, det strakk seg fra et stykke inn i dagens Libanon sørover til Sinaiørkenen, og i øst inn i dagens Syria og Jordan.

I begynnelsen lot det ikke til at de muslimske herskerne i området brydde seg nevneverdig om det mindre kongedømmet, men utover 1100-tallet ble begrepet jihad gjenoppvekket, og kongedømmets islamske naboer allierte seg og erobret gradvis tilbake territoriene som hadde blitt tapt. Jerusalem falt under Saladins felttog i 1187, og på 1200-tallet var kongeriket redusert til en smal kyststripe dominert av noen få byer.

## Avslutning

Kongedømmet ble endelig knust av mamelukkene da byen Akko falt i 1291.

## Monarker

De første kongene brukte tittelen *Rex Latinitas Ierosolimitanus* («konge over de latinske i Jerusalem»). De tok ikke sikte på å herske over de lokale kristne, muslimer eller jøder.

Kongedømmet var delvis et valgmonarki og delvis gjennom arv. På høydepunktet i kongedømmets historie, på midten av 1100-tallet, var det en kongelig familie med en ganske klar arverekkefølge. Uansett ble monarken valgt, i hvert fall godkjent av den lovgivende forsamlingen Haute Cour. Kongen ble ansett som en primus inter pares («den første blant likemenn»).

Det kongelige residensen var i citadellet i Davids tårn i Jerusalem. Kongeriket Jerusalem introduserte det franske føydale systemet til Levanten. Kongen hadde personlig flere len som sin eiendom, og disse kunne variere fra konge til konge. Han var ansvarlig for å lede kongedømmet i krig, selv om disse pliktene kunne bli delegert til en fullmektig.

## Se også
* Jerusalem

## Referanser
Głogów

**Głogów** (tsjekkisk *Hlohov*, tysk *Glogau*, ungarsk *Galagonyás*) er en by ved Odra i det sørvestlige Polen. Den ligger siden 1999 i det nederschlesiske voivodskap, og tilhørte i årene 1975&ndash;1998 voivodskapet Legnica. Befolkningstallet var 81&nbsp;312 i 2007.

## Historie
Głogów er en av de eldste byene i Polen, og ble grunnlagt av den slaviske dziadoszaner-stammen. Den første gangen byen nevnes er i Thietmars krøniker som *urbs Glogua* i 1010, da den ble inntatt av den tysk-romerske keiseren Henrik II. Tyske styrker beleiret igjen byen 9. august 1017, og slaget ved Głogów stod 14. august 1109 da Henrik V gikk til angrep, men ble stanset av polske styrker under Bolesław III den skjevmunnede. I 1157 ble byen brent av innbyggerne etter at Fredrik I Barbarossa hadde inntatt den.

I 1180 ble den bygget opp igjen under Konrad I av Głogów, sønn av Władysław II den landflyktige, og ble hovedstad for et fyrstedømme. I 1252 ble Głogów innvilget byrettigheter av Magdeburg.

I det 16. århundre døde den piastiske Głogów-grenen ut med Jan II av Głogów. Fra 1491–1506 ble byen styrt av Jan I Olbracht og Sigismund I den gamle. I 1526 kom den under de østerrikske habsburgerne, og ble kortvarig inntatt av svenskene i 1648. I 1742 ble den avstått til Preussen med resten av Schlesien som følge av den østerrikske arvefølgekrig, og ble kjent under sitt germaniserte navn *Glogau*.

Før 1945 lå Glogau i *Regierungsbezirk Liegnitz* i den prøyssiske provinsen Nedre Schlesien. Under andre verdenskrig ble den 95&nbsp;% ødelagt. Etter krigen ble byen som følge av Jaltakonferansen innlemmet i Polen og den tysktalende delen av befolkningen fordrevet. De første polske nybyggerne kom til Głogów i mai 1945, bare for å finne ruiner.

## Vennskapsbyer
Amber Valley, Eisenhüttenstadt, Kamjanets-Podilskyj, Laholm, Langenhagen, Middelburg, Riesa

## Referanser


## Eksterne lenker
* 
* Katolsk Głogów
Toruń

**Toruń** er en by i det nordlige Polen med distriktsnivåstatus. Den ligger ved elven Wisłas bredder, og har  innbyggere, noe som gjør den til den nest største byen i det kujaviskpommerske voivodskap etter Bydgoszcz. 

Middelalderbyen Toruń, fødestedet til Nikolaus Kopernikus, er skrevet inn på UNESCOS liste over verdens kulturarv.

## Historie
Toruń (Thorn) ble grunnlagt av Den tyske orden på 1230-tallet. En teori er at byen er oppkalt etter korsfarerbyen Toron i kongeriket Jerusalem, mens andre peker tilbake på den lille landsbyen Toruń eller Toroń som fantes her før Den tyske ordens ankomst. 

Fra 1466 kom byen under polsk overhøyhet, men i Polens deling i 1793 ble den underlagt Kongeriket Preussen. I Napoleonstiden ble byen lagt under Hertugdømmet Warszawa, men fra 1814 kom den igjen innunder Preussen. Den forble en del av Preussen og senere en del av det tyske rike frem til slutten av første verdenskrig, da den ble overført til den nyopprettede polske staten. Under andre verdenskrig ble Thorn igjen innlemmet i Tyskland, men etter krigens slutt ble den en del av Folkerepublikken Polen.

## Vennskapsbyer
Philadelphia, Göttingen, Leiden, Tavastehus, Kaliningrad, Čadca, Swindon, Novo mesto

## Fotnoter

## Referanser


## Eksterne lenker
*
Ottokar II av Böhmen

**P&#345;emysl Ottokar II** (født ca. 1232, død  26. august 1278 ved Dürnkrut, Niederösterreich), av det premyslidiske dynastiet, ble hertug av Østerrike 1251, konge av Böhmen 1253, hertug av Steiermark 1261 og hertug av Kärnten og Krain 1269.

Han var sønn av kong Wenzel I, og gjennom sin mor, Kunigunde, i familie med Hohenstaufen-slekten, dattersønn av den tyske kongen Philip av Schwaben.

Ottokar II førte korstog mot prøyssere og litauere i 1254. Han grunnla byen Königsberg, som ble oppkalt etter ham i 1255.

## Referanser


## Eksterne lenker
*
Kaliningrad

**Kaliningrad** er administrasjonssenter i Kaliningrad oblast i Russland. Området er en eksklave mellom Polen (Øst-Preussen) og Litauen mot Østersjøen. Elva Pregolja renner gjennom byen. Området har siden 2004 vært helt omgitt av Den europeiske union. 

Stedet er oppkalt etter Mikhail Kalinin og fikk sitt navn i 1946, under den sovjetiske okkupasjonen av østre og sentrale Tyskland. Den tyske byen Königsberg ble da annektert av Sovjetunionen. Josef Stalin gjennomførte etnisk rensing og erstattet befolkningen med russere. Königsberg hadde en lang historie siden grunnleggelsen i 1255 og hadde en sentral plass i tysk politisk, kulturell og filosofisk historie.

I etterkrigstida er Königsberg under navnet Kaliningrad først og fremst kjent som en flåtebase under den kalde krigen. Den har et modernistisk preg. Det er lite igjen av byen slik den var før andre verdenskrig; imidlertid har man begynt å bygge opp deler av byen etter klassisk tysk mønster igjen.

Det er tatt et initiativ for å gi byen sitt gamle navn tilbake. Josef Stalin gav en rekke byer navn etter seg selv og sine medarbeidere, men disse navnene er siden blitt fjernet.

24 km nord for byen ligger Khrabrovo lufthavn.

## Vennskapsbyer
Kaliningrad er vennskapsby med disse byene (året vennskapsavtalen ble inngått):

## Fotnoter


## Referanser


## Kilder
* Online guide to Kaliningrad &ndash; Kaliningradcity'''.'''ru.
** Automatisk oversetting av lenken over (engelsk).

## Eksterne lenker
*
Frankfurt (Oder)

**Frankfurt (Oder)** er en by i delstaten Brandenburg i Tyskland. Byen ligger ved elven Oder, og hadde 60&nbsp;625 innbyggere i 2009.

## Historie
Byen ble grunnlagt på 1200-tallet. I senmiddelalderen dominerte den handelstrafikken på elven mellom Breslau og Stettin. Byen har hatt universitet siden 1500-tallet – Universität Viadrina – som imidlertid ble stengt ved opprettelsen av *Humboldt-universitetet* i Berlin. Lærerstaben og utstyret ble flyttet til andre læresteder, særlig Breslau (polsk: Wrocław) i dagens Polen. 

I april 1945 ved avslutningen av andre verdenskrig brant praktisk talt hele byen opp. Da grensen mellom Tyskland og Polen ble trukket etter krigen, havnet bydelen Dammvorstadt på den polske siden av grensen og ble til byen Słubice. Grensen mellom Tyskland og Polen går i elven Oder (polsk: Odra) og byen har etter denne fått sitt tillegg i navnet, *(Oder)* (skrives alltid i parentes), også for å skille den fra byen Frankfurt am Main.

## Galleri

FFO 04-13 Brunnenplatz.jpg|Mariakirken og Brunnenplatz
Post Frankfurt Oder.jpg|Postbygningen


## Referanser


## Eksterne lenker
*
Wolfram von Eschenbach

**Wolfram von Eschenbach** (død omkring 1220) var en tysk ridder og poet, og regnes som en av de største episke diktere i middelalderen ved siden av Hartmann von Aue og Gottfried von Strassburg. Som minnesanger skrev han også lyrisk poesi. 

Svært lite er kjent om Wolframs liv. Av hans navn har man sluttet seg til at han ble født i Eschenbach i nærheten av Ansbach, og det er kjent at han virket ved flere hoff i løpet av sitt liv.

Idag er han først og fremst kjent for *[[Parsifal|Parzival]]*, av mange ansett som det fremste episke verk fra denne tiden. Det er det eldste bevarte verk på tysk som omhandler den hellige gralen og for øvrig den eldste bevarte fullstendige gralsfortelling overhodet, og enkelte tror at Wolfram har hentet mye av historien i beretningen fra Chrétien de Troyes' *[[Comte del Graal]]*. Wolfram angir imidlertid den helt ukjente poeten Kyot fra Provence som en viktig kilde. Helten i verket kalles Parzival, eller Parsifal på norsk.

## Verker

## Referanser


## Eksterne lenker
* Bibliotheca Augustana – Wolframs verk i originalutgave (middelhøytysk)
Ole Paus (andre betydninger)

**Ole Paus** er navnet til flere personer av den norske slekten Paus:

*Ole Paus (1766–1855), skipsreder fra Skien
*Ole Paus (1830–1897), distriktslege, sønnesønn av Ole Paus (1776–1855)
*Ole Paus (1846–1931), jern- og stålgrosserer, verkseier og bankdirektør, sønnesønn av Ole Paus (1776–1855)
*Ole Paus (1910–2003), generalmajor, sønnesønn av Ole Paus (1846–1931)
*Ole Paus (1947–2023), visesanger, sønn av Ole Paus (1910–2003)
*Ole Paus (1952), svensk geolog og næringslivsleder, tipp-tipp-oldebarn av Ole Paus (1776–1855)
*Olav Pauss, vanligvis kalt Ole Pauss (1863–1928), skipsreder og generalkonsul, en fjern slektning av de andre med navnet Ole Paus

## Oppkalte firmaer
*Ole Paus (firma),  jern- og metallgrossistfirma grunnlagt av Ole Paus (1846–1931)
1795

## Begivenheter
### Frankrike
*Den franske revolusjon
** 8. juni – Ludvig XVII av Frankrike, i praksis fortsatt dauphin (kronprins), døde i fengsel, antagelig av tuberkulose
** Sverige ble det første kongedømmet som anerkjente den franske republikken.
** 5. oktober – Det bryter ut regulære kamper mellom republikanske styrker, under ledelse av Napoléon Bonaparte, og rojalister i Paris (13 Vendémiaire), der så mange som 600 blir drept, etter at republikanerne bruker artilleri. De republikanske styrkene vinner sammenstøtet.

* Den første koalisjonskrigen (1792-1797)
** 16. januar – Franskmennene erobrer Utrecht, Nederland.
** 19. januar – Den bataviske republikk blir proklamert, etter at Vilhelm V av Oranien flykter til Storbritannia.
** 23. januar – En fransk kavaleristyrke angriper en nederlandsk flåtestyrke ved å ta seg frem over isen ved Den Helder. Franskmennene tar til fange totalt 14 nederlandske skip.
** 5. april – Frankrike slutter fred med Preussen i Basel.
** Franske styrker rykker fremover i Catalonia, tar Bilbao og Vitoria, og fortsetter mot Castilla.
** 23. juni – 21. juli – Britiske styrker går i land nær Quiberon, for å støtte opprøret i Vendée, men mislykkes.
** 22. juli – Spania slutter fred med Frankrike, og kampene i Pyreneene avsluttes.
** 28. august – Frankrike slutter fred med Hessen-Kassel i Basel.
** 23. november – Franske styrker, under ledelse av Barthélemy Schérer vinner over en koalisjonsstyrke fra Østerrike og Sardinia. 

### Andre begivenheter
* 7. april – Frankrike innførte meter som lengdemål
* 8. april – Kong Georg IV av Storbritannia giftet seg med Caroline av Braunschweig
* 24. oktober – Polen blir delt for tredje gang mellom Preussen, Østerrike og Russland
* 25. november – Kong Stanislav II Poinatowski av Polen abdiserer.
* Farsund får bystatus. 
## Fødsler
* 21. januar i Königsberg: Benjamin Wegner, prøyssisk-norsk industriherre

* 26. april – Samson Isberg, norsk skarpretter
* 19. mai – Johns Hopkins, amerikansk filantrop (d. 1873)

* 16. juli – John Francis Davis, engelsk sinolog (d. 1890)

* 15. oktober – Fredrik Vilhelm IV av Preussen
* 31. oktober – John Keats, engelsk dikter
* 2. november – James Knox Polk, USAs 11. president (d. 1849)

## Dødsfall
*11. februar – Carl Michael Bellman, svensk dikter og visesanger (f. 1740)
* 8. juni – Ludvig XVII av Frankrike
* 26. august – Grev Alessandro di Cagliostro, italiensk magiker – i inkvisisjonens fengsel i Roma (f. 1743)
* 31. oktober – François Philidor, fransk komponist og sjakkspiller (f. 1726)
* 23. desember – Henry Clinton, britisk general (f. 1738)
1864

## Begivenheter
* 1. februar går Preussen til krig mot Danmark. Den andre slesvigske krig ender 20. juli med at den danske kongen må avstå sine tyske hertugdømmer Schleswig-Holstein (Slesvig-Holsten).
* 17. februar – Oslo Arbeidersamfunn blir stiftet av Eilert Sundt.
* 16. april - Den første norske vegdirektøren, Christian Wilhelm Bergh, blir utnevnt. Dette regnes som oppstarten av Statens vegvesen.
* 18. april – Kampene ved Dybbøl som førte til at Danmark tapte krigen og måtte avgi områdene Slesvig, Holsten og Lauenborg.
* 20. april – Friederich Wilhelm Priess og Knud Frederik Christian Simonsen blir halshugget på Etterstad i Oslo for mordet på Knut Grøte.
* 26. mai – Montana blir amerikansk territorium.
* 27. juni – Den amerikanske borgerkrigen: Slaget ved Kennesaw.
* 5. august – Trondhjem–Størenbanen ble åpnet.
* 6. september - Studentsamfunnet i Ås stiftes, som «Aas Landbrugsskoles Forening».
* 15. september  – Det Norske Veritas ble stiftet.
* 20. oktober - Studenternes Forening for fri Undervisning ble dannet.
* 1. november – Norges første folkehøgskole trådte i virksomhet.
* 4. november – Det første elektriske lyset blir tent i Trefoldighetskirken i Christiania. Se artikkel Energi i Norge#Energibruk i Norge i førmoderne tid.
* 8. november – Abraham Lincoln blir gjenvalgt som USAs president.

## Fødsler
* 8. januar – Albert Victor, hertug av Clarence og Avondale (d. 1892)
* 15. mars – Johan Halvorsen, komponist, dirigent og musiker (d. 1935)

* 21. april – Max Weber, tysk økonom og sosiolog (d. 1920)
* 11. juni – Richard Strauss, tysk komponist (d. 1949)

* 23. juli – Apolinario Mabini, filippinsk nasjonalhelt (d. 1903)
* 23. september – Draga av Serbia, serbisk gemalinne (d. 1903)

* 5. oktober – Louis Lumière, fransk oppfinner (d. 1948)
* 24. november – Henri de Toulouse-Lautrec, fransk maler og litograf (d. 1901)
* 23. desember – Prinsesse Zorka av Montenegro (d. 1890)
* 24. desember – Anders Svor, skulptør (d. 1929)

* Albert Møller også kjent som Snipp-Møller, xylograf og byoriginal (d. 1922)

## Dødsfall
* Benjamin Wegner, tysk-norsk industriherre (f. 1795)
* 12. mai – J.E.B. Stuart, konføderert general (f. 1833)
Gawain

**Gawain** (Gawan, Gawein, Gauvain) nevnes som en ridder av det runde bord ved kong Arthurs hoff. Han var sønn av den norske kongen Lot av Orknøyene, og nevø av Arthur.

Han opptrer i mange romanser, den viktigste er *[[Sir Gawain og den grønne ridder]]*. Han er også en sentral figur i Chrétien de Troyes' Gralsfortelling og Wolfram von Eschenbachs *[[Parzifal]]*.
## Referanser
Terrorangrepet i Colombo 6. juni 2008

**Terrorangrepet i Colombo 6. juni 2008** skjedde da en bombe i veikanten rammet en sivil buss i Colombo, hovedstaden i Sri Lanka.

## Bakgrunn
Tamiltigrene har slåss siden 1983 for en uavhengig stat for Sri Lankas etniske tamilminoritet i nord og øst, etter tiår med å bli marginalisert av den Sinhalese-dominerte regjeringer. Kampen har krevd livene til mer enn 70&nbsp;000 mennesker.

Sentrale representanter for regjeringen har lovet å knuse opprørsgruppen innen 2008, og kampene har rast i månedsvis på frontlinjene av den de facto staten i nord.

Den srilankiske hæren har i månedene før dette terrorangrepet drevet med flere militære offensiver nord i landet hvor Tamiltigrene er sterkest. I januar 2008 brøt regjeringen en våpenhvileavtale fra 2002. Myndighetene hevdet at våpenhvilen ble brukt av Tamiltigrene til å omorganisere seg og ruste opp.

## Angrepet
Terrorangrepet skjedde da en veikantbombe detonerte da bussen passerte i Moratuwa, nær Colombo, i rush-trafikken om morgenen.

### Skader
20 ble drept og minst 40 andre skal ha blitt skadet i terrorangrepet.

## Ansvar
En militær talsmann hevdet at Tamiltigrene kunne stå bak angrepet.

## Se også
* Terrorangrepet i Colombo 2. februar 2008
* Terrorangrepet i Colombo 6. april 2008
* Terrorangrepet i Colombo 16. mai 2008

## Referanser
Reise

En **reise** eller **ferd** er en tur til ett eller flere reisemål, normalt av en viss varighet eller over en viss distanse og som regel med en eller flere overnattinger. Ved flere reisemål eller stoppested på samme reise taler man om en rundreise. Kortere reise kalles i stedet tur, mens lengre reise som krever relativt mye planlegging, særlig til lite bebodde eller vanskelig tilgjengelige områder, kalles ekspedisjon. 

Temaet behandles i reiselivsfaget og er organisert i reiselivsnæringen. Den som reiser kalles turist. 

## Se også
*Ferie
*Pilegrimsferd
*Reiseliv
*Romfart
*Tjenestereise
*Transport
*Turisme
*Verdens land

## Litteratur
* Bjørnland, Dag (red) (1977): *Innenlands samferdsel i Norge siden 1800. Del 1: Demring. (1800-1850).* Oslo.
* Rogan, Bjarne: *Det gamle skysstellet. Reiseliv i Noreg frå mellomalderen til førre hundreåret.* Oslo. ISBN 82-521-2759-2
* Steen, Sverre (1929): *Ferd og fest. Reiseliv i Norge i sagatid og middelalder.* Oslo.

## Eksterne lenker
* Backpacker.com – Informasjon om «backpacking»
* Reiselivsmagasin – Reiseideer og reiseinspirasjon
* BedreReise.no – Reisetips og reisenyheter fra hele verden.
Oseania

**Oseania**







**Oseania** er en verdensdel som består av Australia og grupper med mindre øyer hovedsakelig beliggende i det sørvestlige Stillehavet, som etnologisk blir delt inn i Melanesia, Mikronesia og Polynesia. Begrepet «Oseania» ble første gang tatt i bruk av den franske oppdageren Jules Dumont d'Urville, og er i dag i bruk på en rekke språk for å omtale Australia og øygruppene rundt.

Oseanias grenser blir definert på flere ulike måter, men vanligvis blir deler av Australasia, slik som Australia, New Zealand og Ny-Guinea, også regnet som en del av verdensdelen i tillegg til de mindre øyene og øygruppene. Mange tror at Indonesia er en del av Oseania, men Indonesia tilhører Asia. Det er likevel rådende oppfatning at Vest-Papua, som er den indonesiske delen av øya Ny-Guinea, geografisk er en del av Melanesia.. Geografisk og etnologisk hører Hawaii (USA) og Påskeøya (Chile) til Polynesia i Oseania, men politisk inngår de i Amerika.

Oseania omfatter ifølge FN fire subregioner med et samlet areal på 8 515 128 km² og 45 575 816 innbyggere, som utgjør cirka 5,7 % av den totale landmassen og 0,57 % av folkemengden på Jorden.

## Kart

## Selvstendige land

Det er 14 suverene stater i Oseania. Tabellen viser FNs estimater for 1. juli 2026:

Engelsk er offisielt språk i alle landene.

## Biland

Det er ti biland i Oseania. Tabellen viser FNs estimater for 1. juli 2026:

Fransk er offisielt språk i Fransk Polynesia, Ny-Caledonia og Wallis- og Futunaøyene, de øvrige bilandene har engelsk som offisielt språk.

I tillegg er en lang rekke varianter av malayopolynesiske språk utbredt, noen også med offisiell status.

Ashmore og Cartierøyene, Christmasøya, Heard- og McDonaldøyene, Kokosøyene, Korallhavøyene og Norfolkøya er innlemmet i Australia.

Bakerøya, Howlandøya, Jarvisøya, Johnston Atoll, Kingman Reef, Midwayøyene, Palmyra Atoll og Wake Island er små ubebodde øyer i Stillehavet som tilhører USA.

## Økonomi

Tabellen viser landenes velstandsnivå basert på det internasjonale pengefondets rapport for året 2026:

Gjennomsnittsverdien for verden samlet er 26 979 amerikanske dollar.

## Byer

Tabellen viser de største byene i Oseania, med estimert innbyggertall i 2026:

## Befolkningsutvikling

Tabellen viser FNs prognose i 2024 for befolkningsutviklingen i Oseania:

## Referanser


## Se også
*Verdensdel
*Verdens land
Sammenlignende politikk

**Sammenlignende politikk** (**Sampol**), eller **komparativ politikk** (**KP**), er en av de fire dominante disiplinene innen moderne statsvitenskap. Den er særmerket som en deskriptiv disiplin som søker å utlede sentrale empiriske sammenhenger i politikken gjennom bruk av sammenlignende metode.

Politiske systemer som sammenlignes i KP er for eksempel forskjellige stat, politiske institusjoner, og politiske massebevegelser. Ved å sammenligne store mengder data mellom land, institusjoner, og befolkninger kan en finne sentrale statsvitenskapelige forhold ved hjelp av kvantitativ statistisk analyse (mer spesifikt multivariabel regresjonsanalyse), som er en forskningsmetode som er svært mye brukt i moderne KP.

Eksempelvis har man funnet lineære sammenhenger mellom regimestabilitet og høy BNP per capita (økonomisk velstand svarer til stabilt politisk styre), sammenheng mellom diktatur og forekomster av olje (ressursforbannelsen – diktaturer med store forekomster av naturressurser vil med svært lav sannsynlighet bli demokratiske), og sammenheng mellom monarki og velfungerende demokrati. Disse er alle sentrale politiske forhold som er utledet ved hjelp av komparativ forskningsmetode.

Forskerne Seymour Martin Lipset og Stein Rokkan er med sine vitenskapelige arbeider regnet blant grunnleggerne av denne grenen av statsvitenskap. Vanligvis er sammenlignende politikk underlagt mer allmenn statsvitenskap, men på Rokkans eget universitet, Universitetet i Bergen, har de et Institutt for sammenliknende politikk der det blir undervist i som et eget fag.

## Sentrale spørsmål
Eksempler på spørsmål som forskes på i komparativ politikk:

* Finnes det en sammenheng mellom økonomisk utvikling og demokratisk styresett?
* Finnes det en sammenheng mellom religioner og kulturer og demokratisk styresett?
* Produserer føderalstater mer stabile politiske systemer enn sentraliserte stater?

## Sentrale teoretikere

*Stefano Bartolini
*Reinhard Bendix
*Hans Daalder‎
*Robert A. Dahl
*Russell Dalton
*Maurice Duverger
*Shmuel N. Eisenstadt
*Samuel P. Huntington
*Max Kaase
*Arend Lijphart
*Juan Linz
*Seymour Martin Lipset
*Barrington Moore
*Pippa Norris
*Adam Przeworski
*Stein Rokkan
*Giovanni Sartori
*Theda Skocpol
*Henry Teune
*Charles Tilly

## Referanser


## Eksterne lenker
*
Liste over stater

Dette er en **liste over [[stat]]er** per september 2012, det vil si selvstendige politiske enheter i det internasjonale systemet som oppfyller Montevideo-konvensjonen og er anerkjent av minst én annen stat. Se også listen over FNs medlemsland.

Palestina og Vest-Sahara er ikke med på denne listen, ettersom de er under fremmed okkupasjon. Somaliland er heller ikke tatt med, siden det ikke er anerkjent av noen andre stater.

## A

## B

## C

## D

## E

## F

## G

## H

## I

## J

## K

## L

## M

## N

## O

## P

## Q

## R

## S

## T

## U

## V

## Z

## Ø

## Se også
*Liste over historiske stater
*Flaggalleri
*Nasjonalitetsbenevnelser
*FNs medlemsland

## Referanser


## Eksterne lenker
* Statsnavn, hovedsteder og nasjonaldager fra Utenriksdepartementet.
* CIAs oversikt over verdens land
Windows (andre betydninger)

Uttrykket **Windows** kan vise til flere ting:
* Operativsystemet Microsoft Windows
* Vindussystemet X
* Vindusbehandler
David Kelly (mikrobiolog)

**David Kelly** (født 17. mai 1944, død 18. juli 2003) var en britisk mikrobiolog og våpenekspert.

Han ble utpekt som opphavsmann til rapporten om atomvåpen som Storbritannia og USA støttet seg til for å rettferdiggjøre et angrep på Irak. Kelly begikk angivelig selvmord sommeren 2003, etter et offentlig forhør der han nektet å være innblandet i saken. I sammenheng med Kellys dødsfall ble det stilt spørsmål om massemediene presset Kelly for hardt, og kritikere krevet den britiske statsministeren Tony Blairs avgang. Den 20. juli 2003 forklarte TV-kanalen BBC at Kelly var opphavsmannen til rapporten. Det hersker usikkerhet rundt hans død og i 2010 hevdet flere medisinske eksperter at det var usannsynlig av Kelly hadde begått selvmord.

Kelly arbeidet som våpeninspektør i Irak i 1991 og 1998, etter den første gulfkrigen. I årene 1994–1999 var han rådgiver i biologiske stridsmidler i Irak for FN. Han hadde også bakgrunn innen jordbruksforskning. Fra 1999 var han medlem av International Bahai Community i England.

## Referanser
Glock 23

**GLOCK 23** (**G23**) er en halvautomatisk pistol ifra GLOCK, Østerrike.

Pistolen er en kompakt versjon av GLOCK 22 i kaliber .40 S&W. Magasinet er to-radet og tar 13 patroner. Pistolen ble introdusert i 1990.

## Eksterne lenker
*
Arne Paus

**Arne Paus** (født 2. mai 1943) er en norsk figurativ maler. 

Arne Paus tok sin utdannelse ved Kunstakademie Düsseldorf under Joseph Beuys i årene 1964&ndash;1966 og ved Statens kunstakademi under Aage Storstein og Alf-Jørgen Aas i årene 1967&ndash;1970. Han debuterte på Høstutstillingen i 1966. Gjennom 1960-, 1970-, og 1980-årene arrangerte Arne Paus, sammen med blant andre Bjørn Fjell, Karl Erik Harr og Odd Nerdrum, en serie utstillinger under tittelen «Romantikk og realisme». 

Paus har stilt ut i Belgia, Nederland og England og flere steder i Norge. Han er kjent for sin tilknytning til Aurdal i Valdres, men henter også sine motiver fra Vestlandet, Nord-Norge, Frankrike, Spania, Italia og Hellas.

I 2007 laget Paus Vinmonopolets etiketter for årets akevitt og kvitvin. Lanseringen skjedde 3. november under Norsk rakfiskfestival.

Han er sønn av Christian Paus og Astrid Ingeborg Mørch. Han er far til maleren Bodil Cecilie Paus. Han er en etterkommer etter Christian Paus, som tilhører en slekt Paus fra Gjerpen med ukjent tilknytning til den mer kjente slekten med samme navn.

## Utstillinger
*Et utvalg utstillinger*
* 1966: Statens Høstutstilling, Oslo, kollektivutstilling
* 1968: UKS Vårutstilling, Oslo, kollektivutstilling
* 1968: Statens Høstutstilling, Oslo, kollektivutstilling
* 1970: Romantikk, Oslo Kunstforening, kollektivutstilling
* 1971: Statens Høstutstilling, Oslo, kollektivutstilling
* 1973: Statens Høstutstilling, Oslo, kollektivutstilling
* 1976: Romantikk – realisme, Lund Konsthall, Sverige, kollektivutstilling
* 1977: Valdres Folkemuseum, Fagernes, separatutstilling
* 1978: Romantikk, Oslo Kunstforening, kollektivutstilling
* 1979: Statens Høstutstilling, Oslo, kollektivutstilling
* 1979: Romantikk, Oslo Kunstforening, kollektivutstilling
* 1980: Moss Kunstforening, separatutstilling
* 1981: Blomqvist, Oslo, kollektivutstilling
* 1986: Galleri Tonne, Oslo, separatutstilling
* 1989: Henie Onstad Kunstsenter, *Norge i bildet*, Oslo, kollektivutstilling
* 1990: Amsterdam, separatutstilling
* 1991: Kunstnernes Hus, Oslo, kollektivutstilling
* 1991: Galleri Tonne, Oslo, separatutstilling
* 1991: Galleri Bellmann, Oslo, kollektivutstilling
* 1992: Henie Onstad Kunstsenter, Norsk Hydros samling, Oslo, kollektivutstilling
* 1994: Brussel, separatutstilling
* 1999: Galleri Bellman, Oslo, separatutstilling

;Arbeider utstilt på offentlige steder
* Fagernes rådhus (1979)
* Sparebanken NOR, Fagernes
* Fagernes Hotell
* Norsk Hydro
* Fagernes lufthavn

## Referanser


## Litteratur
* L'Orsa, Vigdis; *Maleren Arne Paus: upolitisk, men sterkt samfunnsengasjert romantiker*, side 12, I: Kunst + antikviteter. 1984, nr 2. 
* «Paus, Arne», i *[[Norsk kunstnerleksikon]]*, bd. 3., s. 182–183

## Eksterne lenker
* 
* Arne Paus hos Galleri Tonne, &ndash; *sidene presenterer 5 malerier av Paus*
* Arne Paus hos Gulden Kunstverk, &ndash; *sidene presenterer to utstillinger av Paus, Årstidene med 32 malerier og Smertedans med 25 malerier*
* Valdres natur&ndash; og kulturpark: Høgfjellskunst på Beitostølen
* Høstutstillingen 900moh: Arne Paus
Paust

**Paust** (opprinnelig navn **Bestilt**) er en norsk slekt med medlemmer som blant andre har vært skipsredere i Oslo, med *Dagfinn Paust* som den mest kjente. Den norske politikeren og drapsofferet Anne Orderud Paust var inngiftet i slekten. Hun var gift med diplomaten Per Paust. Man finner finner Paust i Skien og Sandefjord på 17- og 1800-tallet.

Slekten stammer fra skipperen Søren Paus(t) Christensen Bestilt (1717–1768), som ved midten av 1700-tallet tok Paust som slektsnavn. Han fikk navnet gjennom oppkalling fra sin mosters ektemann, klokkeren Søren Paus (1677–1734) i Gjerpen. Søren Paus' foreldre er ukjente og han hadde dermed ikke noe påvist slektskap med slekten Paus, men kan muligens selv ha fått navnet gjennom oppkalling etter denne slekten. Navnet har en uklar etymologi.
Glock 24

**GLOCK 24** (**G24**) er en halvautomatisk pistol ifra GLOCK, Østerrike.

Pistolen ble introdusert i 1994, og er en konkurransemodell, tilsvarende GLOCK 17L, men i kaliber .40 S&W. Magasinet er to-radet og tar 15 patroner. Pistolen utgikk offisielt i 1998 da GLOCK 35 overtok etter denne.

## Eksterne lenker
*
Akademisk grad

**Akademisk grad** er en kvalifikasjon en person oppnår som følge av studier og avleggelse av eksamener eller gjennom forsvar av en avhandling ved et universitet. I de fleste land er akademiske grader inndelt i lavere grader (f.eks. bachelorgrader), høyere grader (for eksempel kandidatgrader og mastergrader) og forskningsgrader (doktorgrader av ulike slag, lisensiatgrad, magistergrad m.fl.). Forskningsgrader bygger utelukkende på forskningsarbeid som holder vitenskapelig nivå. Akademiske grader er et av flere elementer som avgjør akademisk kompetanse, men stort sett på lavere- og mellomnivå.

Akademiske grader føres før eller etter innehaverens navn. Det er mest vanlig å «føre» akademiske grader på denne måten hvis man har en høyere grad eller en doktorgrad. I skandinavisk tradisjon er det vanligst å bruke tittelen foran navnet (cand.philol. Kari Nordmann), men det går også an å bruke den etter navnet (Kari Nordmann, cand.philol.). I engelskspråklig tradisjon føres graden som regel etter navnet (for eksempel *Bob Bobson, PhD*). Personer med doktorgrad kan føre den fulle tittelen (dr.philos. Jens Jensen) eller bare doktortittelen (dr. Jens Jensen). I Norge er det mindre vanlig å bruke bare doktortittelen og mer vanlig å bruke den formelle graden, mens det i engelskspråklig tradisjon er forholdsvis vanlig å bruke bare doktortittelen foran navnet (*Dr Bob Bobson*). I noen land, for eksempel Danmark, gir ikke ph.d.-grad rett til å bruke tittelen doktor/dr.

Språkrådet anbefaler å skrive akademiske titler med små bokstaver og uten mellomrom, det vil si som *ph.d.*, *dr.philos.* og *cand.jur.*

## Utenfor Norge
Det er vanlig, spesielt i utlandet, å bruke («føre») den akademiske graden eller tilhørende tittel i sosiale og/eller profesjonelle sammenhenger, særlig når det dreier seg om høyere grader og doktorgrader. For eksempel vil en ingeniør med doktorgrad i de fleste tilfeller bli titulert som *Dr John Smith*. I noen land, deriblant Tyskland, brukes en doktortittel ofte også i sosiale sammenhenger, og den kan også føres i innehaverens pass (*dr.med. Max Mustermann*).

## Referanser


## Se også
*Akademiske grader i Norge
*Bologna-prosessen
Free Software Foundation

**Free Software Foundation** (**FSF**) er en amerikansk stiftelse med det formål å utbre fri programvare og beskytte rettighetene til brukere av slik programvare. 

FSF ble stiftet den 4. oktober 1985 av Richard Stallman, og holder til i Boston. Gjennom 1980- og deler av 90-tallet arbeidet FSF hovedsakelig med utviklingen av det frie operativsystemet GNU, mens de de senere årene har hatt størst fokus på juridiske og filosofiske saker knyttet til fri programvare.

Det finnes også to søsterorganisasjoner til Free Software Foundation, FSF Europe og FSF India.

## GPL-håndtering
Free Software Foundation forvalter opphavsrettighetene til mesteparten av GNU-prosjektet, og arbeider med å sørge for at distribusjonen av GNU-komponenter overholder GNU General Public License (GPL). Dette har blant annet gjort at FSF har trukket selskapet Cisco for retten for påståtte brudd på GPL.

## GNU/Linux

FSF søker å utbre bruken av GNU-systemet, men er mer restriktive når det gjelder promoteringen av GNU/Linux-distribusjoner. Mens de anbefaler distribusjoner som gNewSense og Ututo, støtter de ikke populære GNU/Linux-distribusjoner som Debian, Ubuntu og Fedora siden disse enten inkluderer eller legger til rette for bruk av proprietær programvare.

Free Software Foundation mener også at «GNU/Linux» er det korrekte navnet på systemene som i dagligtalen ofte bare kalles «Linux». De argumenterer blant annet med at GNU-delene av en GNU/Linux-distribusjon typisk er ti ganger større enn Linux-delene (målt i kildekode), og at man ved å utelate GNU-navnet fjerner fokus fra etiske spørsmål som frihet for brukere av programvare.

## Andre aktiviteter

FSF deler hvert år ut prisen FSF Award for the Advancement of Free Software til en person som har hatt betydning for fri programvare-bevegelsen. Prisen ble første gang utdelt i 1998 og gikk da til Larry Wall.

Free Software Foundation er også involvert i en rekke forskjellige kampanjer relatert til fri programvare. Disse omfatter blant annet kampen mot digital rettighetsadministrasjon (som av FSF konsekvent omtales som «Digital Restrictions Management», *Digital restriksjonsadministrasjon*), motstand mot patenter på programvare og kampen for åpne standarder som Ogg.

## Referanser


## Eksterne lenker
*
Glock 25

**Glock 25** (**G25**) er en halvautomatisk pistol fra Glock i Østerrike.

Pistolen er tilsvarende GLOCK 19, men i kaliber 9 x 17 mm Browning (.380 ACP). Magasinet er to-radet og tar 15 patroner. Pistolen er populær i land der militære kalibre er forbudt for sivile.

## Eksterne lenker
*
Oder

**Oder** (tsjekkisk og polsk: *Odra*) er en elv i Sentral-Europa. Den har utspring i fjellområdet Oderské vrchy nordøst i Tsjekkia, renner gjennom Polen og utgjør en del av grensa mellom Polen og Tyskland før den munner ut i Stettiner Haff og rundt øyene Usedom og Wolin til Østersjøen. Oder er 840 kilometer lang (898 kilometer målt til Świnoujście). Oders lengde målt via Warta er  kilometer, altså lenger enn til Oders kilde nord i Tsjekkia. Elva har et nedbørfelt på  km².  Nedbørfeltet er begrenset i vest og sørvest av Elben, i øst av Wisła og i sør av Donau.

De største sideelvene er Neisse og Warta. Oder har nesten utelukkende østlige og sørlige sideelver, et resultat av endemoreneryggen fra siste istid som strekker seg over det østlige Tyskland. Middelvannføringen ved munningen av Stettiner Haff er om lag 570 m³/s, noe som gjør Oder til den femte største elven i Tyskland etter Rhinen, Donau, Inn og Elben, og den nest største elva i Polen etter Wisła.

Oder er seilbar opp til Koźle i Kędzierzyn-Koźle, nær grensen til Tsjekkia i Polen, over en distanse på 760 kilometer. Her finnes en kanalforbindelse til industriområdene i Øvre Schlesien. Andre kanalforbindelser er Oder–Spree-kanalen og Oder–Havel-kanalen, begge med forbindelse vestover. Oder er noen steder en svært bred (opp til 9,5 km) og grunn elv, med en gjennomsnittsdybde på ca. 90 cm.

Oder som grenseelv er et resultat av fredsslutningen etter andre verdenskrig.

## Byer ved Oder
*Hovedløp (regnet fra kilde til munning):
: Ostrava – Bohumín – Racibórz – Kędzierzyn-Koźle – Krapkowice – Opole – Brzeg – Oława – Jelcz-Laskowice – Wrocław – Brzeg Dolny – Ścinawa – Szlichtyngowa – Głogów – Bytom Odrzański – Nowa Sól – Zielona Góra – Krosno Odrzańskie – Eisenhüttenstadt – Frankfurt (Oder) – Słubice – Kostrzyn – Cedynia  – Schwedt – Vierraden – Gartz – Gryfino – Szczecin – Police

*Dziwna-grenen (mellom øya Wolin og det polske fastlandet):
: Wolin – Kamień Pomorski – Dziwnów

*Świna-grenen (mellom øyene Wolin og Usedom):
: Świnoujście

*Stettiner Haff:
: Nowe Warpno – Ueckermünde

*Peenestrom-grenen (mellom Usedom og det tyske fastlandet):
: Usedom – Lassan – Wolgast

## Se også
* Oder-Neisse-linjen
* Stettiner Haff

## Referanser


## Eksterne lenker
*
Nordiske språk

**Nordiske språk**, eller **nordgermanske språk**, er en undergruppe i den germanske språkgruppen, og stammer fra et felles urnordisk språk. I dag er de forskjellige språkene norsk, svensk, dansk, færøysk og islandsk. Til sammen har i overkant av 20 millioner mennesker et nordisk språk som sitt morsmål.

De nordiske språkene blir tradisjonelt sett delt inn i to undergrupper østnordiske språk og vestnordiske språk basert på den språklige utviklingen. Men det er også vanlig å dele inn i **skandinaviske** og **øynordiske** språk basert på gjensidig forståelse. Spesielt de skandinaviske, eller fastlandsnordiske, språkene norsk, svensk og dansk har stor grad av gjensidig forståelighet og utgjør et dialektkontinuum.

## Inndeling

De nordiske språkene har utviklet seg i to undergrupper; østnordiske språk, og vestnordiske språk. Politiske endringer har seinere påvirket nordiske språk slik at de også kan inndeles etter hvilke språkgreiner de har utviklet seg mot.

### [[Østnordiske språk]]

* Dansk
** Jysk
** Øydansk
** Østdansk
*** Skånsk (har utviklet seg mot svensk)
**** Blekingsk 
**** Hallandsk
*** Bornholmsk
** Norsk (bokmål) (har fått trekk fra nynorsk)
** Gøtudansk (har fått trekk fra færøysk)
* Svensk
** Götamål
** Sveamål
** Norrlandsk
** Østsvensk
* Älvdalsk (har utviklet seg mot svensk)
* Gammelgutnisk (utdødd)
* Gammelskånsk (utdødd)

### [[Vestnordiske språk]]

* Norsk (har utviklet seg mot østnordisk)
** Østlandsk
*** Vikværsk
**** Østfoldmål
**** Vestfoldmål
**** Follomål
**** Båhuslensk (har utviklet seg mot svensk)
*** Midtøstlandsk
**** Oslodialekt
**** Opplandsmål
*** Midtlandsk
**** Nordgudbrandsdalsmål
**** Vesttelemarksmål
** Vestlandsk
*** Sørlandsk
*** Sørvestlandsk
*** Nordvestlandsk
**** Sunnmørsk
** Trøndersk
** Jemtsk (har utviklet seg mot svensk)
** Nordnorsk
*** Tromsdialekt
** Amerikanorsk
*** Chicagomål
*** Illinoismål
*** Indianamål
* Islandsk
* Færøysk
* Grønlandsknordisk (utdødd)
* Norn (utdødd)
** Nynorn

### [[gutnisk|Gutamål]]
* Forngutniska (utdødd)
* Gutnisk (har utviklet seg mot svensk)

## Slektskap

De nordiske språkene er beslektet med de to andre gruppene av germanske språk, nemlig vestgermanske og østgermanske språk. Slektskapet er kanskje nærmest med den siste gruppen; tidligere ble denne og den nordgermanske gruppen regnet for å være underlagt den østgermanske.

De viktigste overensstemmelsene mellom nordiske og østgermanske språk er:

* Urgermansk *ww* har blitt til *ggw*, for eksempel gammelisl. *tryggue*, got. *triggwa*, «tro».
* *jj* har blitt til hhv. *ggj* og *ddj*, for eksempel gammelisl. *tveggja*, got. *twaddj&#275;*, «to» (gen.).
* Den gamle endelsen *-t* i 2. pers. preteritum indikativ har holdt seg (vestgerm. *-i*), for eksempel gammelisl. og got. *gaft*, «du ga».

## Referanser


## Eksterne lenker
* Særnordiske Ord - Scandinavian-only words
Glock 26

**GLOCK 26** (**G26**) er en halvautomatisk pistol ifra GLOCK, Østerrike.

Pistolen ble introdusert i 1995 i kaliber 9 x 19 mm Luger, og er i den minste rammen til GLOCK. Pistolen er meget populær for skjult bæring, og brukes en del av Politi i USA som tilleggsvåpen. Magasinet er to-radet og tar 10 patroner.

## Eksterne lenker
*
Vest-Virginia

**Vest-Virginia** (engelsk: *West Virginia*) er en delstat i den nordamerikanske staten USA.

Staten var opprinnelig en del av Virginia, men under den amerikanske borgerkrigen nektet fylkene som nå utgjør Vest-Virginia å rive seg løs fra unionen. Den ble anerkjent som egen stat 20. juni 1863. Det er den eneste staten som ble opprettet som et direkte resultat av borgerkrigen.

Vest-Virginia grenser til Pennsylvania i nord, Ohio i nordvest, Kentucky i vest, Maryland i nordøst, og Virginia i øst og sør. Elvene Ohio og Potomac danner deler av grensene.

Vest-Virginia er den eneste staten som ligger helt innenfor fjellkjeden Appalachene. Hele staten er preget av fjell-landskap, og den har tilnavnet «Fjellstaten» (engelsk: *The Mountain State*). 

## Demografi
Ifølge The United States Census Bureau var den totale befolkningen i Vest-Virginia  1. juli 2011 1 855 364.

Ifølge folketellingen fra 2010 med justerte anslag i 2011 var 93 % av befolkningen hvite uten latinamerikansk bakgrunn, 3,5 %  var svarte eller afroamerikanere, 1,4%  var av to eller flere raser og 1,3 % var latinos av hvilken som helst rase. Resten var amerikanske indianere eller asiater.

Den etniske opprinnelsen flest påberopte seg ved folketellingen i 2000 var amerikansk (18,7 %), tysk (14 %), engelsk (9,7 %, irsk (11 %) og indiansk (4,4 %). (Det kan velges mer enn en etnisitet).

Bare 1,2 % av befolkningen var i 2010 født i utlandet, som er den laveste prosentandelen i USA. Vest-Virginia har også den laveste andelen personer som snakker et annet språk enn engelsk hjemme (2,3 %). 

Gjennomsnittsinntekten pr.person (2006-2010) var $21,232 som er under landsgjennomsnittet på $27,334. Andelen som levde under fattigdomsgrensa var 17,4 % mot 13,8 % for USA totalt.

### Religion

## Økonomi

 Kilde: *The World Almanac 2008*, side 45 og 555-587. 

## Justis
Vest-Virginia la ned forbud mot dødsstraff i 1965

## Kjente personer
* Robert Byrd
* Stonewall Jackson
* Michael Joseph Owens
* Cyrus Vance
* Charles Yeager
* John Henry
* Jennifer Garner

## Referanser


## Eksterne lenker
*